Autodesk
Globális 
SZOFTVER Felhasználási Megállapodás

KÉRJÜK, FIGYELMESEN OLVASSA EL: AZ AUTODESK, INC. („AUTODESK”) CSAK AZZAL A FELTÉTELLEL engedélyezi Önnek a jelen szoftver használatát, hogy Ön elfogadja a jelen szoftverlicencia-megállapodásban (A „megállapodás”) MEGHATÁROZOTT FELTÉTELEKET ÉS KIKÖTÉSEKET.
A megállapodás szövege alatt megjelenő „ELFOGADOM” („I ACCEPT”) GOMB KIVÁLASZTÁSÁVAL, ILLETVE A SZOFTVER EGÉSZének VAGY BÁRMELY RÉSZÉNEK MÁSOLÁSÁVAL, TELEPÍTÉSÉVEL, SZÁMÍTÓGÉPRE TÖLTÉSÉVEL, A SZOFTVERHEZ VALÓ HOZZÁFÉRÉSSEL VAGY ANNAK HASZNÁLATÁVAL ÖN magára nézve kötelezőnek fogadja el a jelen megállapodásban foglalt rendelkezésEKEt. AMENNYIBEN ÖN SAJÁT MAGA részére VÁSÁROLJA A SZOFTVERT A megállapodás aZ AUTODESK ÉS ÖN KÖZÖTT SZEMÉLYESEN jön létre, ILLETVE AMENNYIBEN ÖN A SZOFTVERT EGY TÁRSASÁG VAGY EGYÉB JOGI SZEMÉLY RÉSZÉRE VÁSÁRLOTA MEG, EZEN SZEMÉLY ÉS AZ AUTODESK KÖZÖTT JÖN LÉTRE.
Amennyiben ön, illetve az ön által képviselt társaság nem ért egyet a megállapodás rendelkezéseivel vagy nem fogadja el azokat: A) NE MÁSOLJA LE, ne TELEPÍTSE, ne TÖLTSE A SZÁMÍTÓGÉPÉRE, ne LÉPJEN BE A PROGRAMBA, illetve ne HASZNÁLJA A SZOFTVERT; (B) kattintson A JELEN MEGÁLLAPODÁS VÉGÉN SZEREPLŐ „NEM FOGADOM EL” („I REJECT”) ikonra, (AMELY érvényteleníti a SZOFTVER letöltését); TOVÁBBÁ (C) A VÁSÁRLÁSTÓL SZÁMÍTOTT HARMINC (30) NAPON BELÜL VISSZATÉRÍTÉS ELLENÉBEN KÜLDJE VISSZA A SZOFTVERT A VÁSÁRLÁS HELYÉRE.
TILOS A JELEN SZOFTVERT VAGY Az ahhoz kapcsolódó dokumentációt és anyagokat A JELEN MEGÁLLAPODÁSBAN ENGEDÉLYEZETTőL ELTÉRő MÓDON MÁSOLNI, telepíteni, használni, feltölteni, ABBA BELÉPNI vagy használni, mert az A JELEN MEGÁLLAPODÁS RENDELKEZÉSEINEK SÚLYOS MEGSZEGÉSÉT JELENTI ÉS SÉRTI AZ ADOTT SZOFTVERRE VAGY DOKUMENTációra VONATKOZÓ SZERZŐI jogokat és MÁS SZELLEMI TULAJDONJOgot. HA ÖN A JELEN MEGÁLLAPODÁS MEGKÖTÉSE NÉLKÜL, ILLETVE AZ AUTODESK ERRE VONATKOZÓ ÍRÁSBELI ENGEDÉLYÉNEK hiányában LEMÁSOLJA, telepíti, feltölti, hozzéfér vagy HASZNÁLJA A SZOFTVERT VAGY FELHASZNÁLÁSI DOKUMENTÁCIÓJÁT, ILLETVE BÁRMELY RÉSZÉT, AKKOR ÖN MEGSÉRTI A SZERZŐI és egyéb szellemi alkotáshoz fűződő jogokat. AZ EBBŐL KELETKEZETT KÁROKÉRT MIND aZ AUTODESKKel, mind annak licencIA tulajdonosaival szemben felel, valamint bÜNTETŐJOGI FELELŐSSÉG is terhelheti.

1.	MEGHATÁROZÁSOK
1.1	“Hozzáférés” - a Szoftver használata vagy a Szoftverfunkció használatából származó 	előnyszerzés.
1.2	“Autodesk anyagok” a Szoftver, a Felhasználói dokumentáció, valamint a Kizárt anyagok együttes elnevezése. 
1.3	“Számítógép” - Különálló elektronikus készülék egy vagy több központi processzorral (CPU), amely digitális vagy hasonló formátumban kap információt, majd egy utasítássor alapján valamely konkrét eredmény elérése érdekében kezeli azt. 
1.4	“Kizárt anyagok” Bármely olyan program, modul, komponens vagy funkcionalitás, amelyet Önnek esetlegesen az azt tartalmazó médiával, illetve az anyagokkal együtt kézbesítettek, anélkül, hogy ezekre a Felhasználói dokumentáció alapján az Ön felhasználói engedélye kiterjedne, illetve anélkül, hogy megfizette volna az arra vonatkozó díjat.
1.5	“Telepítés” - A szoftver egy példányának merevlemezen vagy más tárolóeszközön bármely módon való elhelyezése, (ideértve, de nem kizárólagosan a Szoftverrel együtt kínált telepítőprogram használatát)
1.6	“Licenciaparaméterek” – a 2.2. pontban meghatározott engedély meghatározása és alkalmazásának korlátozása.
1.7	“Engedélyezett szám” - a vonatkozó Licenciaparaméterek szempontjából fontos szám, amelyet az Autodesk határoz meg a vonatkozó Felhasználási dokumentációban. Amennyiben az Autodesk írásban másképpen nem rendelkezik, az Engedélyezett szám: egy (1) .
1.8	“Szoftver” az a számítógépes program, amelybe a jelen Megállapodást beágyazták, vagy amelyet a jelen Megállapodással együtt kézbesítették Önnek. Amennyiben Önnek a programokat szoftvercsomag, készlet vagy sorozat részeként kézbesítik, a Szoftver kifejezés az adott csomag, készlet vagy sorozat részeként az Önnek kézbesített (és a felhasználói dokumentációban leírt) összes programot magában foglalja.
1.9	“Terület” az ország, amelyben Ön a Szoftvert beszerzi, kivéve, ha (i) a Szoftvert az Európai Unió, vagy az Európai Szabadkereskedelmi Társulás ("EFTA") valamely tagállamában szerzi be, amely esetben a Terület az Európai Unió és az EFTA területe, vagy ha (ii) a Felhasználói dokumentáció más területet határoz meg.
1.10	“Felhasználói dokumentáció” - kinyomtatott vagy elektronikus magyarázó anyag, amelyet az Autodesk vagy megbízott forgalmazója épít be és kézbesít Önnek a Szoftvert tartalmazó csomagban vagy azzal együtt, illetve miután Ön megvette vagy telepítette a Szoftvert a számlával, e-mailben, faxon vagy más módon juttatja el Önnek. A Felhasználói dokumentáció tartalmazza például az engedély részletes leírását, az aktiválási kódot, a licenciafájlokat, a Szoftver használatára vonatkozó utasításokat és/vagy a műszaki leírást.
1.11	“Ön” személy szerint Önt magát jelenti (vagyis azt a magánszemélyt, aki elolvassa, és kész elfogadni a jelen Megállapodást), ha Ön saját részre veszi meg a Szoftvert, illetve jelenti a társaságot, illetve egyéb jogi személyt, akinek a nevében Ön megszerezte a Szoftvert.

2.	SZOFTVERfelhasználási engedély
2.1.	Felhasználási engedély megadása. Az Autodesk engedélyezi Önnek a Szoftver, számítógép által olvasható programkomponens kód (’object code’) másolatainak és a Felhasználói dokumentációnak a Felhasználói dokumentációban foglaltakkal összhangban való és a Licenciaparaméterek körén belül történő telepítését és használatát. Ezen engedély további licenciába nem adható, nem kizárólagos, át nem ruházható, a Területre korlátozott licencet biztosít Önnek. Az Autodesk azzal a feltétellel engedélyezi a Szoftver használatát, hogy Ön folyamatosan betartja az engedéllyel kapcsolatosan a jelen Megállapodásban foglalt korlátozásokat vagy megszorításokat. Amennyiben Ön bármelyik korlátozást megsérti, az engedély automatikusan és azonnali hatállyal megszűnik. A 2. pontban (Szoftverfelhasználási engedély) szereplő rendelkezések tartalmazzák az Autodesk által az Ön részére biztosított jogokat. A Szoftvernek vagy a Felhasználói Dokumentációnak a vonatkozó engedélyben foglaltakon kívüli használata az Autodesk szellemi tulajdonjogának megsértését, valamint a jelen Megállapodás megszegését jelenti. A jelen Megállapodás rendelkezései alapján a Kizárt anyagok (ha van ilyen) használata nem engedélyezett. A jelen Megállapodás rendelkezései alapján az engedély nem vonatkozik arra, aki nem törvényes úton szerezte meg a Szoftvert. 
2.2.	Licenciaparaméterek. Az Autodesk által biztosított felhasználási engedélyre irányadó a jelen 2.2. pontban meghatározott egy vagy több Licenciaparaméter, a Felhasználói dokumentációban leírtak alapján. Amennyiben az Autodesk a Felhasználói dokumentációban kifejezetten másként nem rendelkezik, minden Szoftverre kizárólag a Különálló (Egyedi) Verzióra szóló engedély rendelkezései az irányadóak (ld. a 2.2.1. pontot).
	2.2.1	Különálló (egyedi) verzió. Amennyiben Autodesk Különálló, vagy Egyedi verziónak minősíti a Szoftvert, vagy a Felhasználói dokumentáció szerint a Szoftver nem tartozik a 2.2.2 ponttól (Többszörös telepítésű Különálló verzió) a 2.2.6 pontig (Értékelési verzió) meghatározott valamely verzió alá, akkor Ön kizárólag saját belső üzleti céljaira, egyetlen (1) különálló számítógépen telepítheti és teheti hozzáférhetővé a Szoftver egyetlen (1) példányát. Ön nem engedélyezheti a Szoftver elérését, működtetetését, a Szoftverbe történő betekintést, annak telepítését, vagy feltöltését más Számítógépekre egy hálózati kapcsolaton keresztül. Ön nem telepítheti és nem érheti el a Szoftvert egyszerre egynél (1) több Számítógépen, kivéve ha azt az Ön számára kifejezetten engedélyezték.
	2.2.2	Többszörös telepítésű különálló verzió. Ha Autodesk „Többszörös telepítésű különálló verzió"-ként azonosítja a Szoftvert, akkor a Szoftver kizárólag saját belső üzleti céljainak megvalósítása érdekében Engedélyezett számú példányban és Engedélyezett számú egyéni Számítógépre Telepíthető és a Hozzáférés csak ezen gépek tekintetében biztosítható. Ön hálózati kapcsolódáson keresztül nem engedélyezheti a Szoftver elérését, működtetetését, a Szoftverbe történő betekintést, annak telepítését vagy feltöltését más Számítógépekre. Ön nem telepítheti és nem érheti el a Szoftvert egyszerre az Engedélyezett számúnál több Számítógépen, kivéve, ha etekintetben kifejezett engedéllyel rendelkezik.
	2.2.3	Hálózati verzió. Ha Autodesk a vonatkozó Felhasználói dokumentációban „Hálózati verzió”-nak minősíti a Szoftvert, Ön a Szoftver egy (1) példányát a saját számítógépének fájlszerverére telepítheti, és az Autodesk Licenckezelő eszköztár (ha van ilyen) segítségével hozzáférhetővé teheti azt saját belső üzleti céljaira. A Szoftver több felhasználós telepítésként, más számítógépekre való telepítése, valamint hozzáférhetővé tétele mindaddig lehetséges, amíg az egyidejű felhasználók száma nem haladja meg az Engedélyezett számot.
	2.2.4	Oktatási (intézményi) verzió. Ha Autodesk a vonatkozó Felhasználói dokumentációban „Oktatási (intézményi) verzió”-nak minősíti a Szoftvert, Ön a Szoftver egyetlen példányát telepítheti az Engedélyezett számú Számítógépre, és azokat kizárólag (a vonatkozó Felhasználói dokumentációban részletezett módon) oktatási célból biztosíthat hozzáférést. Az előbb elmondottak korlátozása nélkül a Szoftver Oktatási (intézményi) verziói nem használhatók fel gazdasági, professzionális, kereskedelmitréning vagy más nyereségszerzési célzattal. Ezen túlmenően ezen verzió tekintetében a 6. pont (Figyelmeztetések) meghatározott a funkciók tekintetében meghatározott korlátozások is érvényesek.
	2.2.5	Diákverzió és Személyes tanulási kiadás. Ha Autodesk a vonatkozó Felhasználói dokumentációban „Diákverzió”-nak vagy „Személyes tanulási kiadásnak” minősíti a Szoftvert, Ön a Szoftver egyetlen példányát - kizárólag személyes tanulmányai elősegítésének célból - telepítheti az Engedélyezett számú Számítógépre. Hacsak az Autodesk a Felhasználói dokumentációban kifejezettben másképpen nem rendelkezik, a Szoftver Diákverziója és az Személyes tanulási kiadás a Telepítés napjától számított egy (1) évig használható. Az előbb elmondottak korlátozása nélkül a Szoftver Diákverziói nem használhatók fel gazdasági, professzionális vagy egyéb nyereségszerzési célzattal, valamint a 6. pontban (Figyelmeztetések) foglalt funkcionális korlátozások alkalmazandóak. Továbbá a Diákverziót csak olyan személy használhatja, aki valamilyen akkreditált oktatási intézmény tanári karának vagy személyzetének tagja, vagy valamilyen tudományos fokozat, diploma, vagy bizonyítvány megszerzésére törekvő diák. A jelen bekezdés értelmében valamilyen tudományos fokozat, diploma vagy bizonyítvány megszerzésére törekvő diák az a diák, akit a Diákverzió telepítésekor felvettek egy elismert intézmény (i) három (3) vagy több kredit órára valamilyen fokozat megszerzésére irányuló oktatási programjára vagy (ii) egy kilenc hónapos vagy hosszabb, oklevelet adó programra. Ön elfogadja, hogy Autodesk kérésére ilyen intézménybe való felvételét igazolni köteles. 
	2.2.6	Értékelési verzió. Amennyiben Autodesk a vonatkozó Felhasználói dokumentációban a Szoftvert demonstrációs, értékelésre használható vagy próbaverziónak, illetve "nem eladásra szánt" ("NFS") vagy "nem továbbeladásra szánt" ("NFR") verziónak minősíti („Értékelési verzió”), Ön értékelés vagy demonstráció céljából telepítheti és teheti elérhetővé a Szoftver egyetlen példányát. Az előbb elmondottak korlátozása nélkül ez a verzió nem használható fel összehasonlító elemzés, kereskedelmi, professzionális vagy egyéb nyereségszerzési célzattal. Az Értékelési verzió, amennyiben az Autodesk ettől eltérően nem rendelkezik, csak harminc (30) napos értékelési időszakra telepíthető. Ezen túlmenően ezen verzió tekintetében a 6. pont (Figyelmeztetések) meghatározott a funkciók tekintetében meghatározott korlátozások is érvényesek
	2.2.7.	A licenciaengedély időtartama. A jelen Megállapodás feltételeinek és kikötéseinek megfelelően a Szoftverfelhasználási-engedély korlátlan időre szól, kivéve az Értékelési- vagy Diákverzió példányait, illetve amennyiben az felhasználási engedély időtartama határozott vagy korlátozott időtartamúként került feltűntetésre, valamint az felhasználási engedély bérlete esetén. Ilyen esetben az engedély időtartama az Autodesk által, a vonatkozó Felhasználói dokumentációban meghatározott időtartam („Meghatározott időtartam”) vagy az az időtartam, amelyre vonatkozóan Ön fizetést teljesített. Az utóbbi két időtartam közül a rövidebb időtartamot kell figyelembe venni. Amennyiben az Autodesk meghatározott időtartamra szóló engedélyként, korlátozott időtartamra szóló engedélyként vagy bérletként jelöli meg a Szoftvert, és a felhasználási engedély tekintetében nem szab meg határidőt, akkor a Meghatározott időtartam kilencven (90) nappal a Szoftver Ön általi első telepítése után jár le. A Szoftvernek a vonatkozó engedélyben megszabott határidőn túli használata vagy a Szoftverben található időkorlát átlépése esetére beépített letiltó funkció kijátszásának kísérlete engedély nélküli használatnak és ezért a jelen Megállapodás és a szellemi tulajdonjog súlyos megsértésének minősül.
2.3.	Frissítések. Amennyiben Autodesk a Szoftvert a Felhasználói Dokumentációban az Önnek korábban engedélyezett Szoftver („Korábbi verzió") frissített verziójaként jelöli meg („Új változat”), Ön százhúsz (120) napon belül az Új változat telepítését követően (i) köteles a Korábbi verzió használatával felhagyni és  a Korábbi verzió minden, az Ön számítógépére telepített példányát a gépről törölni (’uninstall’), és (ii) az Autodesk kérésére a Korábbi verzió valamennyi Felhasználói dokumentációját vissza kell juttatnia az Autodesk-nek vagy annak a forgalmazónak, akitől a Korábbi verziót vásárolta. Az Autodesk-et megilleti a jog arra, hogy a Korábbi Verzió minden másolatának törlésének megfelelő bizonyítékát kérje Öntől. Uninstallálás alatt a törlést valamint az eltávolítást is érteni kell. Az Autodesk vagy a Szoftver felhasználási engedélyével kapcsolatosan meghatalmazott harmadik személy további kiegészítő vagy bővítő szoftvereket biztosíthat a Szoftverhez. Az ilyen kiegészítő szoftverre az 5.1. pont kivételével (Korlátozott szavatosság) a jelen Megállapodás feltételei és kikötései az irányadóak, a kézbesítéskor adott, ellenkező értelmű kikötés hiányában. 
2.4	Áttérés más termékre (“Crossgrade”, “Áttérés”). Amennyiben az Autodesk a Szoftvert a Felhasználói dokumentációban az Önnek korábban engedélyezett szoftver (ideértve a "Korábbi verzió"-t is)  Áttérésének ("Crossgrade") nevezi, azz Áttérés telepítését követő hatvan (60) napon túl: (i) Ön nem használhatja tovább a Korábbi verziót és köteles a számítógépére telepített minden példányt uninstallálni; és (ii) az Autodesk kérésére visszajuttatnia a Korábbi verzió Felhasználói dokumentációját az Autodesk cégnek vagy annak a felhatalmazott forgalmazójának, akitől Ön a Korábbi verziót megszerezte. Az Autodesk megkövetelheti Öntől, hogy megfelelő bizonyítékot szolgáltasson arra nézve, hogy a Korábbi verzió minden példányát eltávolította a számítógépéről. A jelen bekezdés értelmében az "uninstall" a törlést és eltávolítást is jelenti.
2.5.	Szoftverelemek. A felhasználási engedély a Szoftverre, mint önálló termékre vonatkozik, és annak alkotóelemei nem választhatók szét annak érdekében, hogy egynél (1) több számítógépen lehessen hozzáférni, értékesíteni, vagy használni, hacsak ezt az Autodesk a vonatkozó Felhasználói dokumentációban kifejezetten nem engedélyezi.

3.	ENGEDÉLYEZETT és tiltott cselekmények
3.1	Engedélyezett cselekmények.
	3.1.1	Biztonsági másolat készítése.
		(a)	Biztonsági másolat minden, a Hálózati verzióktól eltérő verzióhoz. A Szoftver bármely, a Hálózati verziótól különböző verziójára vonatkozóan Ön a Szoftverről egyetlen (1) biztonsági másolatot készíthet kizárólag biztonsági mentés céljából arra az esetre, ha a Szoftver elsődleges példánya működésképtelenné válna. A Szoftver ilyen biztonsági másolatát csak abban az esetben telepítheti és teheti hozzáférhetővé, ha a Szoftver elsődleges példánya működésképtelenné válik és Ön más módon nem tud hozzáférni a Szoftverhez. 
		(b)	Biztonsági mentés Hálózati verziók esetében. Amennyiben Ön Hálózati verziót vásárolt, a Szoftverről egy (1) biztonsági másolatot telepíthet kizárólag biztonsági mentés céljából egy másik fájlszerver számítógépre arra az esetre, ha az az elsődleges fájlszerver számítógép, amelyre a Szoftver telepítve van, működésképtelenné válna. A Szoftver ilyen biztonsági másolatát csak abban az esetben és csak annyi ideig használhatja, ameddig az az elsődleges fájlszerver számítógép, amelyre a Szoftver telepítve van, működésképtelen és Ön más módon képtelen a Szoftverhez hozzáférni.
		(c)	A Felhasználói dokumentációról nem készíthető biztonsági másolat. A 2.2. pont alatt kifejezetten engedélyezett esetek kivételével: (a) amennyiben a Felhasználói dokumentáció nyomtatott verziójáról papír másolat nem készíthető; illetve (b) ha a Felhasználói dokumentáció elektronikus formában létezik, arról elektronikus másolat nem készíthető.
	3.1.2	A munkavégzés szokásos helyszínétől távoli használat. 
		(a)	Különálló vagy Többszörös telepítésű verziók esetén. Ha Ön Különálló (Egyedi) verzió vagy Többszörös telepítésű különálló verziót vásárolt, kizárólag abban az országban, ahol Ön a Szoftvert beszerzi, a Szoftver minden egyes Engedélyezett számú példányához telepítheti és hozzáférhetővé teheti a Szoftver egy (1) további példányát egy további számítógépen feltéve ha: 
(i) 	ez a további Számítógép az Ön tulajdonában van, vagy Ön (és nem egy másik személy, mint például az Ön egyik alkalmazottja, ha van ilyen) azt bérli;
(ii) 	ez a további Számítógép nem tekinthető hordozható számítógépnek vagy nem egy szerverszámítógép, és nem az Ön munkavégzésének szokásos helyszínén van; 
(iii) 	a Szoftver további példánya kizárólag azt a célt szolgálja, hogy Ön (vagy alkalmazottja, ha van ilyen) el tudja végezni a munkáját, amíg nem a szokásos munkahelyén tartózkodik;
(iv) 	a Szoftver eredeti és további példányát csak ugyanaz a személy használja, és a Szoftver példányaiból bármikor egyszerre csak egy (1) példány hozzáférhető; és
(v) 	a Szoftver mindkét példányát kizárólag a Szoftverrel együtt kapott másolást megakadályozó eszközzel (ha van ilyen) telepítik és teszik hozzáférhetővé. 
		(b)	VPN hozzáférés a Hálózati verziókhoz. Ha Ön Hálózati verziót vásárolt, a Szoftverhez csak biztonságos Virtuális magánhálózaton keresztül (“VPN”) és kizárólag a Területen belül férhet hozzá, feltéve ha:
(i) 	a Szoftver VPN-en keresztüli elérhetősége azt a célt szolgálja, hogy Ön (vagy alkalmazottja, ha van ilyen) el tudja végezni a munkáját akkor is, amikor nem a szokásos munkahelyén tartózkodik;
(ii) 	a Szoftvert párhuzamosan használók maximális száma nem lépi túl az engedélyezett számot;
(iii) 	a Szoftver minden példányát kizárólag a Szoftverrel együtt kapott másolásvédő készülékkel (ha van ilyen) telepítik és teszik hozzáférhetővé; és
(iv) 	a VPN-kapcsolat biztonságos, és megfelel a jelenlegi adattitkosítási szabványnak és védelmi mechanizmusoknak.
A jelen 3.1.2 bekezdésben (A munkavégzés szokásos helyszínétől távoli használat) leírtak ellenére a Szoftverhez való hozzáférés az Ön (vagy alkalmazott(ai), ha van ilyen) számára Területen kívüli helyről nem engedélyezett.
3.2	Tiltott cselekmények. Az Autodesk nem engedélyezi az alábbi cselekményeket, és Ön tudomásul veszi, hogy ezen cselekmények tiltott cselekményeknek tekintendőek:
	3.2.1	Használat. A Szerződésben kifejezetten említett esetek kivételével Ön nem telepítheti, nem teheti elérhetővé vagy más módon nem másolhatja vagy használhatja az Autodesk anyagokat.
	3.2.2	Módosítás. Ön nem fordíthatja, és nem fejtheti vissza, nem szedheti szét a Szoftvert, illetve a Kizárt anyagokat (ha van ilyen), és nem adhat engedélyt harmadik fél számára sem a fenti tevékenységekhez.
	3.2.3	Átruházás. Ön nem kereskedhet a Szoftverrel, nem adhatja bérbe, kölcsönbe, haszonkölcsönbe, nem adhatja el, nem adhat további engedélyt a Szoftver használatára, valamint semmilyen más módon sem adhatja át a Szoftver vagy a Felhasználói dokumentáció egészét vagy bármely részét, illetve a jelen Megállapodásban biztosított jogokat más személynek az Autodesk előzetes írásbeli hozzájárulása nélkül. 	
	3.2.4	Hosting vagy harmadik fél általi használat. Ön nem telepíthet, nem teheti hozzáférhetővé, valamint nem engedheti meg másnak az Autodesk anyagok telepítését vagy az azokhoz való hozzáférést interneten keresztül, ideértve például a webhosting-ot vagy a kereskedelmi időmegosztást, a szolgáltatási irodát, vagy hasonló szolgáltatást, illetve nem teheti az Autodesk anyagokat hozzáférhetővé harmadik fél számára az Ön számítógépes rendszerén, az interneten keresztül vagy más módon. Az előzőekben leírtak nem tiltják a Hálózati verzió VPN-hozzáférést a 3.1.2(b) bekezdés (VPN-hozzáférés Hálózati verzióknál) előírásaival összhangban. 
	3.2.5	Felhívások szövegei. Ön az Autodesk anyagokról nem távolíthatja el, nem változtathatja meg, nem fedhet le tulajdonosi figyelmeztetést, címkét vagy megjelölést.
	3.2.6	Módosítások. Ön nem módosíthatja, nem fordíthatja le, nem dolgozhatja át az Autodesk anyagokat, és az Autodesk anyagok alapján semmilyen célból nem hozhat létre származékos munkákat. 
	3.2.7	A törvény megkerülése. 
		(a)	Ön nem használhat fel semmilyen olyan berendezést, készüléket, szoftvert vagy más eszközt arra, hogy megkerülje, vagy eltávolítsa az Autodesk által a Szoftverrel kapcsolatosan használt másolásvédelem bármilyen formáját, illetve nem használhatja olyan engedélyezési kóddal, sorszámmal vagy más másolásvédelmi eszközzel együtt a Szoftvert, amely nem közvetlenül az Autodesktől vagy forgalmazójától származik. Hálózati verziók esetében Ön nem alkalmazhat semmilyen olyan berendezést, szerkezetet, szoftvert vagy egyéb olyan eszközt, amelyet az Autodesk Licenc Manager (ha van ilyen) megkerülésére vagy eltávolítására fejlesztettek ki. 
		(b) 	Ön nem használhat semmilyen olyan berendezést, szerkezetet, szoftvert vagy egyéb olyan eszközt, amelyet valamely használati korlátozás megkerülésére vagy eltávolítására fejlesztettek ki, vagy amely olyan funkció bekapcsolására irányul, amelyet az Autodesk a Kizárt anyagokkal kapcsolatban nem tett hozzáférhetővé. Ön nem kerülheti meg vagy törölheti az Autodesk anyagok egyetlen funkcióját vagy műszaki korlátozását, amelynek az a célja, hogy megelőzze vagy meggátolja a Kizárt anyagok jogtalan másolását vagy használatát.
	3.2.8	Export. Nem exportálhatja az Autodesk anyagokat a jelen Megállapodás, az Amerikai Egyesült Államok vagy más alkalmazandó exportszabályozási törvények megsértésével.
	3.2.9	Területen kívüli használat. Ön külföldön nem férhet hozzá a Szoftverhez vagy a Felhasználói dokumentációhoz. 
	3.2.10	Tiltó rendelkezések alóli kivételek. A jelen 3.2. fejezetben meghatározott tilalmak csak annyiban alkalmazandóak, amennyiben az irányadó jogszabály (beleértve a számítógépes programok jogvédelmével kapcsolatos 91/250 EK Irányelvet) lehetővé teszi az ilyen rendelkezések kikényszerítését. A bizonyítási teher Önt terheli abban a tekintetben, hogy az irányadó jog nem teszi lehetővé az ilyen tiltó rendelkezések végrehajtását.

4.	JOGFENNTARTÁS
Ha a jelen Megállapodás kifejezetten másképpen nem rendelkezik, az Autodesk anyagokra és az Ön által az Autodesk felhatalmazása alapján készített másolatokra vonatkozó, és az azzal kapcsolatos minden jogcím, tulajdonjog, valamint minden egyéb jog és érdekeltség, így például szabadalom, szerzői jogok, védjegyek, üzleti titkok és más szellemi tulajdonhoz fűződő jogok az Autodesk tulajdonában maradnak. Az Autodesk anyagok felépítése, szerkezete és kódja az Autodesk és licenctulajdonosai üzleti titkainak minősülnek és Ön köteles ezen üzleti titkokat bizalmas információkként kezelni. A Szoftvert és a Felhasználói dokumentációt nem adták el, hanem azok tekintetében csak a használatot engedélyezték.

5.	KORLÁTOZOTT SZAVATOSSÁG ÉS A FELELŐSSÉG KIZÁRÁSA
5.1	Korlátozott szavatosság. Az Autodesk szavatolja, hogy a Szoftver kézbesítésétől számított kilencven (90) napig (a továbbiakban “Szavatossági időszak”) a Szoftver rendelkezik a Felhasználói dokumentációban általánosságban leírt funkciókkal és jellemzőkkel, továbbá, hogy a Szoftver átadására használt eszközök minden anyag- és kivitelezési hibától mentesek. Az Autodesk teljes felelőssége, valamint az Ön kizárólagos jogorvoslata a jelen 5,1. fejezetben biztosított korlátozott szavatosság alapján, az Autodesk választása szerint az alábbiakra terjed ki: a hibák kijavításának megkísérlése, a Szoftver szolgáltatására használt esetleges hibás eszközök kicserélése, a felhasználási engedély ellenértékének visszatérítése, és a jelen Megállapodástól való elállás. Az ellenérték visszatérítésére az esetleges hibás eszközök és a Felhasználói dokumentáció visszaszolgáltatása esetén van lehetőség az átvételi elismervény másolatával együtt, melyet Ön attól a helyi Autodesk irodától vagy forgalmazótól kapott, akitől a Szoftvert a Szavatossági időszakon belül beszerezte.
5.2.	Felelősség kizárása. A FENTI 5.1 PONTBAN ELŐÍRT KORLÁTOZOTT SZAVATOSSÁG KIVÉTELÉVEL AZ AUTODESK, ILLETVE LICENCIATULAJDONOSAI SEMMILYEN TOVÁBBI SZAVATOSSÁGI NYILATKOZATOT NEM TESZNEK. A SZOFTVERREL ÉS MŰKÖDÉSÉVEL KAPCSOLATOSAN A FELHASZNÁLÓI DOKUMENTÁCIÓBAN VAGY AZ ÖNNEL FOLYTATOTT KOMMUNIKÁCIÓBAN TETT NYILATKOZATOK ÉS ÁLLÍTÁSOK MŰSZAKI INFORMÁCIÓKNAK TEKINTENDŐEK ÉS NEM SZÁMÍTANAK SZAVATOSSÁGI NYILATKOZATOKNAK. TOVÁBBÁ AZ AUTODESK, ILLETVE LICENCIATULAJDONOSAI EGYÉRTELMŰEN KIZÁRNAK MINDEN MÁS SZAVATOSSÁGOT, A TELJESSÉG IGÉNYE NÉLKÜL IDEÉRTVE A FORGALOMKÉPESSÉGRE, EGY ADOTT CÉLRA VALÓ ALKALMASSÁGRA, ILETVE A JOGKÖVETÉSRE VONATKOZÓ TÖRVÉNYI SZAVATOSSÁGOT. A FENTIEK KORLÁTOZÁSA NÉLKÜL AZ AUTODESK NEM SZAVATOL AZÉRT, HOGY A SZOFTVER MŰKÖDÉSE MINDEN ESETBEN ZAVARTALAN LESZ, VAGY A SZOFTVERBEN NEM FORDULHATNAK ELŐ HIBÁK.

6.	Figyelmeztetések
6.1	Funkcionális korlátozások. A SZÁMÍTÓGÉPES TERVEZÉS ÉS EGYÉB MŰSZAKI SZOFTVEREK OLYAN ESZKÖZÖK, AMELYEKET KIZÁRÓLAG KÉPZETT SZAKEMBEREK ÁLTALI HASZNÁLATRA SZÁNTAK, ÉS EZEK NEM HELYETTESÍTŐI AZ ÖN SZAKMAI MEGÍTÉLÉSÉNEK VAGY FÜGGETLEN TESZTELÉSÉNEK. A SZÁMÍTÓGÉPES TERVEZÉSI ÉS EGYÉB MŰSZAKI SZOFTVEREKNEK AZ A CÉLJA, HOGY SEGÍTSÉK A TERMÉKTERVEZÉST, ÉS NEM HELYETTESÍTIK A TERMÉK FÜGGETLEN ELEMZÉSÉT, ÉRTÉKELÉSÉT, TESZTELÉSÉT A TERMÉKEK TARTÓSSÁGÁRA, BIZTONSÁGOSSÁGÁRA ÉS HASZNÁLATÁRA VONATKOZÓAN. A SZOFTVER LEHETSÉGES FELHASZNÁLÁSI MÓDJAINAK SZÉLES SKÁLÁJA MIATT A SZOFTVER TESZTELÉSE NEM TÖRTÉNT MEG MINDEN ALKALMAZHATÓSÁG TEKINTETÉBEN. AZ AUTODESK SEMMILYEN FELELŐSSÉGET NEM VÁLLAL A SZOFTVER HASZNÁLATA SORÁN ELÉRT EREDMÉNYEKÉRT. A SZOFTVERT HASZNÁLÓ SZEMÉLYEK FELELNEK A SZOFTVER FELÜLVIZSGÁLATÁÉRT, KEZELÉSÉÉRT ÉS ELLENŐRZÉSÉÉRT. EZ A FELELŐSSÉG A TELJESSÉG IGÉNYE NÉLKÜL KITERJED A SZOFTVER MEGFELELŐ HASZNÁLATI MÓDJAINAK A MEGHATÁROZÁSÁRA, VALAMINT A SZOFTVER ÉS MÁS PROGRAMOK KIVÁLASZTÁSÁRA A SZÁNDÉKOLT EREDMÉNYEK ELÉRÉSE ÉRDEKÉBEN. A SZOFTVERT HASZNÁLÓ SZEMÉLYEK FELELŐSEK A PROGRAMBÓL SZÁRMAZÓ EREDMÉNYEKÉRT, ÍGY A SZOFTVER SEGÍTSÉGÉVEL TERVEZETT ADATOK MEGBÍZHATÓSÁGÁNAK ÉS PONTOSSÁGÁNAK TESZTELÉSÉRE SZOLGÁLÓ ELJÁRÁSOK MEGFELELŐ KIALAKÍTÁSÁÉRT.
6.2	A szükséges aktiválási kód.A.	A SZOFTVER TELEPÍTÉSÉHEZ, a HOZZÁFÉRÉSHEZ, valamint a folyamatos HASZNÁLATHOZ SZÜKSÉG LEHET EGY aktiválási KÓDra. aZ AKTÍVÁLÁSI KÓD KIADÁSÁHOZ REGISZTRÁCIÓ SZÜKSÉGES. Ön hozzájárul ahhoz, hogy az autodesk felhasználhatja az ön, vagy FELjogosÍTOTT viszonteladó, vagy bármely önt - a szoftver felhasználására vonatkozó engedély megvásárlása tárgyában - képviselő harmadik fél által rendelkezésre bocsátott, a szoftver regisztrációjához szükséges adatokat és információt. Ön KÖTELEZETTSÉGET VÁLLAL ARRA, hogy aZ Autodesk, A FELJogosÍTOTT viszonteladó, vagy bármely önt képviselő harmadik fél számára pontos és aktuális tájékoztatást ad a regisztrációra vonatkozóan, IDEÉRTVE HA EZ AZ INFORMÁCIÓKÉRÉS AZ autodesk kérésére TÖRTÉNIK. öN továbbá hozzájárul ahhoz, hogy karbantartja és Frissíti a regisztrációs információit az AUTODESK ÁLTAL AZ ügyfelek adatainak regisztrálására biztosított eljárás ALAPJÁN. A szoftver telepítésével és használatával ön hozzájárul ahhoz, hogy az Autodesk felhasználja A REGISZTRÁCIÓ VAGY AZ AZT KÖVETŐ FRISSÍTÉS SORÁN AZ AUTODESK RENDELKEZÉSÉRE BOCSÁTOTT SZEMÉLYES INFORMÁCIÓKAT az aktiválási kódok KIADÁSÁHOZ, az AUTODESK ÉS AZ ÖN KÖZÖTTI KAPCSOLATtartáshoz (ideÉRTVE AKTIVÁLÁSI KÓD KIADÁSÁNAK AUTOMATIZÁLÁSÁT JÖVŐBENI VÁSÁRLÁSOK ESETÉn), ÉS ILYEN SZEMÉLYES INFORMÁCIÓK BÁRMILY MÁS MÓDON TÖRTÉNŐ HASZNÁLATÁhoz az AUTODESK HONLAPJÁN MEGTALÁLHATÓ VAGY AZ AUTODESKTŐL KÉRHETŐ adatvédelmi szabályozással összhangban. 
	B.	AZ aktiválás BIZTONSÁGI MECHANIZMUSai működésképtelenné tehetik A szoftverT, HA ÖN EGY MÁSIK számítógépRE MEGPRÓBÁLJA ÁTVINNI AZOKAT; HA átállítja a számítógépÉN A DÁTUMBEÁLLÍTÁSI MECHANIZMUSOKAT; HA A szoftverT EGY ÉRVÉNYES ÉRTÉKELÉSI időszakON vagy KORLÁTOZOTT határidőN TÚL IS használJA, vagy HA OLYAN LÉPÉSEKET TESZ, amelyek FELBORÍTJÁK A BIZTONSÁGI üzemmódOT. eZEN KÉRDÉSKÖRRŐL TOVÁBBI információT A vonatkozó felhasználóI dokumentációbAN TALÁL, vagy KÉRJÜK, FORDULJON KÉRDÉSÉVEL AZ AUTODESKHEZ.
6.3	Oktatási (intézményi) Verzió Diákverziók és Egyéni tanulási kiadások. A SZOFTVER OKTATÁSI (INTÉZMÉNYI) verzióival, DIÁKVerzióiVAL és egyéni tanulási kiadásaival LÉTREHOZOTT eredmények ÉS MÁS ADATOK OLYAN figyelmeztetéseket ÉS KORLÁTOZÁSOKAT TARTALMAZNAK, AMELYEK MIATT AZ ADATOK AZ OKTATÁS TERÜLETÉN KÍVÜL NEM HASZNÁLHATÓK. HA ÖN A SZOFTVER OKTATÁSI (INTÉZMÉNYI) VERZIÓJÁVAL, diákverziójával vagy egyéni tanulási kiadásaival LÉTREHOZOTT ADATOKAT MÁS MÓDON KELETKEZETT ADATOKKAL VEGYÍTI VAGY KÖTI ÖSSZE, AKKOR A JELEN figyelmeztetések és KORLÁTOZÁSOK A CSATOLT ADATOKRA IS kiterjednek. Az AUTODESKET SEMMILYEN FELELŐSSÉG VAGY KÖTELEZETTSÉG NEM TERHELI, HA ÖN A SZOFTVER OKTATÁSI (INTÉZMÉNYI) VERZIÓIVAL, a DIÁKVERZIÓIVAL, vagy egyéni tanulási kiadásaival LÉTREHOZOTT ADATOKAT ÖSSZEKÖTI VAGY ÖSSZEKAPCSOLJA MÁS MÓDON LÉTREHOZOTT ADATOKKAL.

7.	A FELELŐSSÉG KORLÁTOZÁSA
Az AUTODESK, valamint licenciajogosultjai SEMMILYEN ESETBEN SEM VÁLLALNAK FELELŐSSÉget ESETI, KÜLÖNLEGES, KÖZVETETT VAGY KÖVETKEZMÉNYes KÁROKÉRT, NYERESÉG- VAGY BEVÉTELKIESÉSÉRT, ADATOK ELVESZTÉSÉÉRT, üzleti forgalom kiesésért, ILLETVE a védelmi KÖLTSÉGEKÉRT. EZEN túlmenően AZ AUTODESK ÉS licenciajogosultjai SEMMILYEN KÖRÜLMÉNYEK KÖZÖTT NEM FELELNEK A SZOFTVERBŐL, a Felhasználói dokumentációból VAGY A JELEN MEGÁLLAPODÁSBÓL, ILLETVE Az ezekkel KAPCSOLATOSAN KELETKEZŐ KÁROKÉRT. A JELEN 7. FEJEZETBEN SZEREPLŐ felelősség-korlátozás MINDENFAJTA KÁRRA kiterjed az alkalmazandó jogszabályok által megengedett lehető legteljesebb mértékben FÜGGETLENÜL Annak keletkezésétől vagy FELELŐSSÉG-ELMÉLETtől, valamint attól, HOGY a felelősség SZERZŐDÉSen alapszik, jogszabálysértésből következik (például MULASZTÁS miatt) VAGY MÁSon alapszik, MÉG AKKOR IS, HA AZ AUTODESKET TÁJÉKOZTATTÁK AZ ILYEN KÁROK ELŐFORDULÁSÁNAK LEHETŐSÉGÉRŐL, ÉS FÜGGETLENÜL ATTÓL, HOGY A JELEN MEGÁLLAPODÁS ALAPJÁN RENDELKEZÉSRE ÁLLÓ KORLÁTOZOTT jogORVOSLATI MÓDOK NEM TUDJÁK BETÖLTENI LÉNYEGI CÉLJUKAT.
Az Autodesk nem vállal felelősséget a szoftver vagy annak az adathordozónak az elvesztéséért vagy ellopásáért, amelyen a szoftvert ön megkapta. Az Autodesk nem kötelezhető semelyIK elvesztett vagy ellopott szoftver vagy adathordozója pótlására. Kizárólag Ön a felelős a szoftver vagy a szoftvert tartalmazó adathordozó megfelelő őrzéséért. 

8.	AZ EGYESÜLT ÁLLAMOK JOGÁNAK KORLÁTOZOTT MÉRTÉKBEN VALÓ FIGYELEMBEVÉTELE

Minden, az Egyesült Államok kormánya számára biztosított Autodesk anyagra ugyanazok a kereskedelmi licenciajogosultságok és korlátozások vonatkoznak, mint amelyek itt meghatározásra kerülnek.
9.	ÁLTALÁNOS FELTÉTELEK
9.1	Az engedményezés tilalma; Fizetésképtelenség. Ön nem jogosult a jelen Megállapodást vagy a belőle fakadó jogokat engedményezni (akár részvények vagy vagyontárgyak vételével, összeolvadással, irányításszerzéssel, jogszabály alapján vagy más módon), és minden az Ön által megkísérelt engedményezés érvénytelen. A Megállapodás és a Megállapodás alapján nyújtott használati engedélyeket az Autodesk előzetes értesítés vagy intézkedés nélkül felmondja, ha Ön csődbe megy, vagy fizetésképtelenné válik, hitelezői megállapodást köt vagy felszámolás alá kerül. 
9.2	Irányadó jog. A jelen Megállapodás és a Megállapodásból vagy azzal kapcsolatosan felmerülő vitás ügyekre Kalifornia állam (Egyesült Államok) törvényei vonatkoznak, kivéve a kollíziós szabályokat és a Áruk Nemzetközi Kereskedelmére vonatkozó szerződésekről szóló ENSZ konvenciót. 
9.3	A Megállapodás teljessége. A jelen Megállapodás és a vonatkozó Felhasználói dokumentáció a felek között fennálló teljes megállapodásnak tekintendő, és felülírnak a Szoftverrel és a Felhasználói dokumentációval kapcsolatosan minden korábbi vagy egyidejű kommunikációt, megállapodást, nyilatkozatot és hirdetést. A jelen Megállapodás módosításai érvénytelenek, kivéve, ha a módosítás írásban történik, és az Autodesk megfelelően meghatalmazott képviselője aláírta.
9.4	Részleges érvénytelenség. Ha a jelen Megállapodás bármely rendelkezése jogellenes, érvénytelen, kikényszeríthetetlen annak az államnak a jogrendszere szerint, amelyben alkalmazni kellene, a Megállapodás vagy annak azon része, amely jogellenes, érvénytelen, kikényszeríthetetlen, az adott jogrendszerben érvénytelen, érvénytelen vagy kikényszeríthetetlen, és úgy kell módosítani, hogy az az adott jogrendszer szabályainak megfeleljen, és egyidejűleg a felek szándékai is a lehető legteljesebb mértékben érvényesüljenek. Egy rendelkezésnek az adott jogrendszer szerinti jogellenessége, érvénytelensége vagy kikényszeríthetetlensége semmilyen módon nem befolyásolja a Megállapodás bármely más jogrendszer szerinti törvényességét, érvényességét vagy érvényesíthetőségét.
9.5	Jogról való lemondás kizárása. A jogról való lemondás, valamint a szerződésszegés következményeinek alkalmazásáról való lemondás csak írásban és azon fél képviselőjének az aláírásával együtt érvényes, akitől a jogról való lemondást követelik. A jogról való lemondás (legyen az kinyilvánított vagy hallgatólagos) nem képez hozzájárulást későbbi jogról való lemondáshoz, vagy folytatólagos, vagy a korábbitól különböző bármilyen más szerződésszegéshez. 
9.6	Audit. A jelen Megállapodás betartásának biztosítása érdekében Ön hozzájárul ahhoz, hogy megfelelõ értesítést követően az Autodesk, vagy az Autodesk megbízott képviselője ellenőrizheti Önnél az Autodesk anyag telepítését, a hozzáférést és használatot. Az ilyen ellenőrzéseket, átvizsgálásokat az Autodesk, vagy az Autodesk erre a célra megfelelően meghatalmazott képviselői folytatják le az Ön létesítményében rendes munkaidőben vagy elektronikus úton. Ha az adott ellenőrzések eredményeképp kiderül, hogy Ön nem a jelen Megállapodásban megengedett módon telepítette az Autodesk anyagot vagy biztosított, illetve engedélyezett ahhoz hozzáférést a Számítógép(ek)en, akkor az Autodesk azonnali hatállyal felmondhatja a jelen Megállapodást, Önnek pedig meg kell fizetnie a használati engedély ellenértékének még meg nem térített részét, valamint az ellenőrzés elfogadható mértékű költségeit. Az Autodesk vagy az Autodesk meghatalmazott képviselője által lefolytatott ilyen ellenőrzés és vizsgálat során szerzett bármely információt az Autodesk kizárólag az ilyen ellenőrzéssel és vizsgálattal kapcsolatos célokra használja fel, valamint az Autodesk jelen Megállapodásban valamint az alkalmazandó jogszabályokban foglalt jogainak kikényszerítése céljából. Az ebben a pontban rögzített rendelkezések nem értelmezhetők olymódon, hogy azok korlátoznák az Autodesknek a jelen Megállapodás, vagy az irányadó jogszabályok megsértése esetén rendelkezésére álló jogorvoslati vagy azzal egyenértékű lehetőségeit. 
9.7	A Megállapodás nyelve. Amennyiben a Megállapodás angol nyelvű szövege és bármely más nyelvre lefordított változata között eltérés lenne, az angol nyelvű változat a jogilag kötelező érvényű.
9.8	Jogértelmezés. A jelen Megállapodásban foglalt ellentmondó rendelkezések nem értelmezhetőek a szerződés készítőjének kárára.